32010R1244
L 338/35
SLUŽBENI LIST EUROPSKE UNIJE
09.12.2010.
UREDBA KOMISIJE (EU) br. 1244/2010
od 9. prosinca 2010.
o izmjeni Uredbe (EZ) br. 883/2004 Europskog parlamenta i Vijeća o koordinaciji sustava socijalne sigurnosti i Uredbe (EZ) br. 987/2009 Europskog parlamenta i Vijeća o utvrđivanju postupka provedbe Uredbe (EZ) br. 883/2004
(Tekst značajan za EGP i Švicarsku)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (1),
uzimajući u obzir Uredbu (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti (2), a posebno njezin članak 92.,
budući da:
(1)
Dvije države članice ili njihova nadležna tijela zatražili su izmjene priloga VIII. i IX. Uredbi (EZ) br. 883/2004.
(2)
Neke države članice ili njihova nadležna tijela zatražili su izmjene priloga 1. i 2. Uredbi (EZ) br. 987/2009.
(3)
Priloge VIII. i IX. Uredbi (EZ) br. 883/2004 i priloge 1. i 2. Uredbi (EZ) br. 987/2009 treba prilagoditi kako bi se uzeo u obzir nedavni razvoj događaja u nacionalnom zakonodavstvu i kako bi se zainteresiranim stranama zajamčila transparentnost i pravna sigurnost.
(4)
Administrativna komisija za koordinaciju sustava socijalne sigurnosti suglasila se s izmjenama.
(5)
Uredbe (EZ) br. 883/2004 i (EZ) br. 987/2009 treba stoga na odgovarajući način izmijeniti,
DONIJELA JE OVU UREDBU:
Članak 1.
1. Uredba (EZ) br. 883/2004 mijenja se kako slijedi:
1.
Prilog VIII. mijenja se kako slijedi:
(a)
u dijelu 1., odjeljak „PORTUGAL” zamjenjuje se sljedećim:
„PORTUGAL
Svi zahtjevi za invalidsku, starosnu i obiteljsku mirovinu, osim u slučajevima u kojima ukupna razdoblja osiguranja navršena na temelju zakonodavstva više od jedne države članice iznose 21 ili više kalendarskih godina, a nacionalna razdoblja osiguranja iznose 20 ili manje godina, s time da se izračun obavlja na temelju članaka 32. i 33. Uredbe sa snagom zakona br. 187/2007 od 10. svibnja 2007.”;
(b)
u dijelu 2., nakon odjeljka „POLJSKA” dodaje se sljedeći novi odjeljak:
„PORTUGAL
Dodatne mirovine priznate na temelju Uredbe sa snagom zakona br. 26/2008 od 22. veljače 2008. (javni sustav koji se temelji na kapitalizaciji).”;
2.
U Prilogu IX., dijelu I. odjeljak „NIZOZEMSKA” mijenja se kako slijedi:
(a)
„Zakon od 18. veljače 1966. o invalidskom osiguranju za zaposlenike, kako je izmijenjen (WAO)” zamjenjuje se tekstom „Zakon o invalidskom osiguranju od 18. veljače 1966., kako je izmijenjen (WAO)”;
(b)
„Zakon od 24. travnja 1997. o invalidskom osiguranju za samozaposlene osobe, kako je izmijenjen (WAZ)” zamjenjuje se tekstom „Zakon o davanjima za invalidnost koja pripadaju samozaposlenim osobama od 24. travnja 1997., kako je izmijenjen (WAZ)”;
(c)
„Zakon od 21. prosinca 1995. o općem osiguranju za uzdržavane nadživjele osobe (ANW)” zamjenjuje se tekstom „Zakon o općem osiguranju za uzdržavane nadživjele osobe od 21. prosinca 1995. (ANW)”;
(d)
„Zakon od 10. studenoga 2005. o radu i dohotku prema radnoj sposobnosti (WIA)” zamjenjuje se tekstom „Zakon o radu i dohotku prema radnoj sposobnosti od 10. studenoga 2005. (WIA)”.
Članak 2.
Uredba (EZ) br. 987/2009 mijenja se kako slijedi:
1.
Prilog 1. mijenja se kako slijedi:
(a)
u odjeljku „BELGIJA-NIZOZEMSKA” briše se točka (a);
(b)
odjeljak „NJEMAČKA-NIZOZEMSKA” briše se;
(c)
odjeljak „NIZOZEMSKA-PORTUGAL” briše se;
(d)
odjeljak „DANSKA-LUKSEMBURG” briše se;
2.
u Prilogu 2., naslov „Članci 31. i 41.” zamjenjuje se tekstom „članak 32. stavak 2. i članak 41. stavak 1.”.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. prosinca 2010.